ผ่าพรรคประชาธิปัตย์จับอาการเฮี้ยวอภิสิทธิ์ : ฐานสั่นคลอน หลักการกดดัน
ช็อตประวัติศาสตร์การเมืองโลกที่นานาชาติจับตา,กับภาพการข้ามพรมแดนมาจับมือ พูดคุยสันติภาพกันระหว่างประธานาธิบดีคิม จองอึน แห่งเกาหลีเหนือ กับประธานาธิบดีมุน แจอิน แห่งเกาหลีใต้,เป็นครั้งแรกในรอบ 65 ปี หลังสงครามยุติ,สัญญาณศึกสายเลือดโสมขาวโสมแดงที่แตกแยกกันเกือบศตวรรษกำลังจะคลี่คลายไปในทางที่ดี,ตัดฉากกลับมาที่การเมืองไทยที่เผชิญวิกฤติแตกแยกมาแค่ 10 กว่าปี ถึงวันนี้ยังไม่มีวี่แววจะพูดจาภาษาเดียวกัน ยังข้ามพรมแดน อัตตา กันไม่พ้น,ท่ามกลางอากาศแปรปรวนในห้วงฤดูร้อน พายุพัดถล่ม ลูกเห็บตกภาคเหนือ ภาคอีสาน,สถานการณ์ล้อกับบรรยากาศทางการเมืองที่เข้าสู่ภาวะปรวนแปร ตามเงื่อนไขสถานการณ์ภายหลังสัญญาณเริ่มชัดว่า พล.อ.ประยุทธ์ จันทร์โอชา นายกรัฐมนตรี จะตีตั๋วต่อเก้าอี้นายกรัฐมนตรี,ยกระดับความชอบธรรม นายกฯคนใน ผ่านกระบวนการเลือกตั้ง,ท่ามกลางวาทกรรม ตกเขียว กระแส ดูด ที่ผุดตามพรรคทหารขึ้นมาแบบทันทีทันควัน ตามสไตล์ธรรมชาติการเมืองแบบไทยๆที่ต้องชิงฝังความทรงจำที่ไม่ดีกับพรรคท็อปบูต,และก็เป็นไปตามสูตร พรรคที่นำขบวนก็คือค่ายประชาธิปัตย์ เจ้าตำรับแห่งการผลิตวาทกรรมเตะตัดขา สกัดดาวรุ่งที่จะขึ้นมาเป็นคู่แข่งทาบบารมี,รอบนี้ออกตัวแรง กระแทกทีม นายกฯลุงตู่ แบบไม่ไว้ไมตรี,แถมเป็นอะไรที่สังเกตว่าไม่ใช่แค่ระดับลูกแถว แต่เป็นระดับแม่ทัพอย่างนายอภิสิทธิ์ เวชชาชีวะ หัวหน้าพรรคประชาธิปัตย์ ที่นำทีมแห่กระแส,เปิดยุทธการล่อเป้าพรรคทหารด้วยตัวเอง,เร่งเครื่องเร่งจังหวะกันตั้งแต่เปิดฉากไล่คนในพรรคที่สนับสนุน พล.อ.ประยุทธ์ให้ไสหัวออกจากประชาธิปัตย์ไป ตามด้วยการประกาศจุดยืนต่อต้านเผด็จการทุกรูปแบบ,ต่อเนื่องกับอาการไล่ตามจิกตามแฉ ประจานการใช้ตำแหน่งที่ปรึกษานายกฯ เก้าอี้ผู้ช่วยรัฐมนตรี ดูดนักการเมืองจากพรรคต่างๆเข้าร่วมงานกับรัฐบาลคสช.,อาศัยเหลี่ยมมัดจำแต้มทางการเมืองให้ นายกฯลุงตู่,วิพากษ์วิจารณ์พฤติการณ์สวนทางกับแนวทางการปฏิรูป กลับไปสู่วังวนเดิม,อภิสิทธิ์ เทกแอ็กชั่นแรงๆใส่แบบไม่ยั้งไมตรี ในจังหวะที่ลูกทีมอย่างนายวัชระ เพชรทอง อดีต ส.ส.พรรคประชาธิปัตย์ เจ้าสำนักข่าวไม่ได้กรอง ก็ตามแห่ แฉตัวเลข 40,000 ล้าน ทุนตั้งพรรคทหาร,นั่นก็ทำให้สถานการณ์ลามถึงขั้นที่ พล.อ.ประยุทธ์ ต้องสั่งให้ฝ่ายกฎหมายดำเนินการทางคดี,ตบปากพวกแฉตีกินโดยไม่รับผิดชอบ,ไปๆมาๆกลายเป็นว่า อภิสิทธิ์ และทีมพรรคประชาธิปัตย์กลับออกอาการร้อนรนกับการตีตั๋วต่อของ ลุงตู่ เยอะกว่าโจทก์โดยตรงของทหารคสช.อย่างพรรคเพื่อไทย ลูกข่าย ทักษิณ,ทั้งๆที่มีสถานะคนกันเอง เป็นแนวร่วมฝ่ายเดียวกันมาตั้งแต่ต้น,นั่นไม่เท่ากับว่า โดยเงื่อนไขสถานการณ์ในอนาคต ตามโมเดลอำนาจช่วงเปลี่ยนผ่าน พรรคประชาธิปัตย์ก็คือหนึ่งในตัวยืนพรรคร่วมรัฐบาล,หนีไม่พ้นต้องเป็นแนวร่วม สนับสนุน นายกฯลุงตู่,เพราะโอกาสยากที่จะพลิกขั้วไปจับมือกับฝ่าย ทักษิณ ด้วยกันทั้งคู่,ตามโจทย์บังคับ ความจำเป็นของโครงสร้างอำนาจประเทศช่วงเปลี่ยนผ่าน สัญญาณไฟแดงยังค้าง ไม่เปิดให้ พรรคเพื่อไทย ทีมงาน นายใหญ่ กลับมาลุยสุดซอย,พล.อ.ประยุทธ์ ก็รู้เต็มอก นายอภิสิทธิ์ ก็รู้อยู่แก่ใจ,แต่ที่ไม่รู้ ทำไมหัวหน้าพรรคประชาธิปัตย์ถึงได้ออกตัวแรง ออกแอ็กชั่นเกินบทขนาดนี้,แน่นอน จับอาการเบื้องต้น มันคือสภาวการณ์ของคนอัดอั้น,ตามสภาพของ จอมหลักการ อย่าง อภิสิทธิ์ ศิษย์เอกของนายชวน หลีกภัย ประธานสภาที่ปรึกษาพรรค ที่ต้องแบกรับแรงกดดันจากเงื่อนไขสถานการณ์ที่ยากต่อการวางยุทธศาสตร์การต่อสู้ กำหนดบทบาทการยืนของตัวเองบนเกมอำนาจ,ต้องเดินหมากการเมืองภายใต้โจทย์เพี้ยนๆ สถานการณ์ปราบเซียน,อันดับแรกเลย กับสิ่งที่หัวหน้าพรรคประชาธิปัตย์ประกาศจุดยืนต่อต้านเผด็จการทุกรูปแบบ และในทันทีทันใด ก็ถูก เสี่ยโอ๊ค นายพานทองแท้ ชินวัตร บุตรชายอดีตนายกฯทักษิณ ชินวัตร เบิ้ลบลัฟ อำกันเป็นทำนองช่างกล้าประกาศ ไม่อายชาวบ้าน,ย้อนประจานภาพการตั้งรัฐบาลในค่ายทหาร,สานฝันนายอภิสิทธิ์ขึ้นเป็นนายกรัฐมนตรี,นี่คือคราบฝังแน่นที่หัวหน้าพรรคประชาธิปัตย์สลัดไม่หลุด จุดที่อาการตั้งท่ารังเกียจทหารถูกมองว่าเล่นได้ไม่เนียน แสดงความรู้สึกช้าไป,แม้แต่กองเชียร์ยังฝืนใจเชื่อ ไม่ต้องพูดถึงสังคมทั่วไปจะอินตาม,มุกต้านเผด็จการแป้กตั้งแต่ออกตัว,จุดขาย ฟอร์มเก่งของยี่ห้อประชาธิปัตย์ไม่ขลังเหมือนอดีต,และนั่นก็โยงถึงโอกาสที่นายอภิสิทธิ์จะรีเทิร์นกลับมาลุ้นเก้าอี้นายกรัฐมนตรี,แทบจะปิดประตูลงกลอน ล็อกตาย,เหนืออื่นใด ตามเงื่อนไขอำนาจช่วงเปลี่ยนผ่านที่รู้กันดีว่าทหารต้องแก้โจทย์จากปี 2549 ที่ปฏิวัติเสียของมาตลอด และ อภิสิทธิ์ เองก็อยู่ในกระบวนการทำเสียของมาด้วย,หัวหน้าพรรคประชาธิปัตย์เคยได้รับโอกาสมาแล้วแต่ทำไม่ได้,พิสูจน์แล้ว อภิสิทธิ์ ไม่เหมาะเป็นผู้นำในภาวะวิกฤติ,แล้วกับสถานการณ์ผู้นำช่วงเปลี่ยนผ่านครั้งสำคัญของประเทศ มันก็ยิ่งยากกันไปใหญ่,เป็นอะไรที่ฟันธงได้ อภิสิทธิ์ ไม่ได้สู้เพื่อชิงการนำกับ พล.อ.ประยุทธ์,จุดที่ต้องโฟกัสมากกว่า น่าจะเป็นเงื่อนไขสถานการณ์ที่โยงกับสถานะหัวหน้าพรรคประชาธิปัตย์ ที่นายอภิสิทธิ์กำลังตกอยู่ในห้วงเผชิญแรงเสียดทานจากการเปลี่ยนตัวผู้นำ,กั๊กอำนาจกับ ลุงกำนัน นายสุเทพ เทือกสุบรรณ ประธานมูลนิธิ กปปส.,หอกข้างแคร่ แฝงอยู่เต็มพรรค,อภิสิทธิ์ ต้องเป็นแม่ทัพในสนามเลือกตั้ง ทั้งๆที่พลังไม่เต็มสูบ,กับศึกหนักข้างหน้าที่แปรสภาพเป็นสงคราม 3 ก๊ก ตามฉากที่นายนิพิฏฐ์ อินทรสมบัติ รองหัวหน้าพรรคประชาธิปัตย์ ฉายภาพชัดจากที่ประชาธิปัตย์สู้กับพรรคเพื่อไทย,มีขั้ว คสช.เปิดตัวเป็นก๊กที่ 3,และตามรูปการณ์ ประชาธิปัตย์ฐานเดียวกับทีมหนุน นายกฯลุงตู่ ยังไงก็สะเทือน,ประกอบกับการยืนยันสมาชิกพรรคประชาธิปัตย์ที่เหลือแค่หลักหมื่นจากหลักล้าน ตามอาการต่อเนื่องกับการที่คนประชาธิปัตย์ออกมาตีปี๊บแฉเรื่องทุนตั้งพรรคทหาร,โดยที่ อภิสิทธิ์ ตั้งท่าประจานเรื่องการบล็อกกลุ่มทุน ไม่ให้หนุนพรรค การเมืองฝ่ายต่อต้าน,อาการเหมือนตกสำรวจ จะโดนเมิน เลยต้องรีบโวย ทวงของ,นั่นก็เพราะตามธรรมชาติของกลุ่มทุนที่แทงหวยเลือกตั้ง ส่วนใหญ่จะเลือกสนับสนุนพรรคการเมืองที่มีโอกาสเป็นรัฐบาลมากกว่า,แต่สถานการณ์ ณ วันนี้ สถานะพรรคเกินร้อยของประชาธิปัตย์ยังถูกตั้งเครื่องหมายคำถามจะเอามาจากไหน ในเมื่อภาคอีสาน ภาคเหนือ แทบไม่เหลือทำพันธุ์ ภาคกลางก็นับหัวได้,ฐานที่มั่นปักษ์ใต้ก็มีสิทธิ์โดนทีม กปปส.ของลุงกำนัน แบ่งแต้มไป รวมถึง 3 จังหวัดชายแดนใต้ก็คงถูกกลุ่มวาดะห์กลับมาทวงที่นั่งคืน เหนือ อีสาน กลาง ใต้ แนวโน้มไม่เพิ่ม ประชาธิปัตย์มีแต่จะหดลงกว่าเดิม,นั่นไม่เท่ากับจุดที่ อภิสิทธิ์ น่าจะห่วงที่สุดก็คือสนามกรุงเทพฯ,ในวันที่คน กทม.ส่วนใหญ่อยู่ในอาการเบื่อประชาธิปัตย์ ไม่เอาเพื่อไทย,ถึงจุดที่ประชาธิปัตย์ไร้กระแส แถมในสถานการณ์ที่ท่อน้ำเลี้ยงใหญ่จาก กทม.ที่ประชาธิปัตย์ครองเก้าอี้ผู้ว่าฯ วันนี้ก็ตกไปอยู่ในมือของ พล.ต.อ.อัศวิน ขวัญเมือง ผู้ว่าฯ กทม.ที่ดีลตรงกับ คสช.,แนวโน้มส่อโดนเจาะ หายไปครึ่งต่อครึ่งแน่,การเสียที่มั่นในสนามเมืองกรุง สถานที่แจ้งเกิดทางการเมืองของคนชื่อ อภิสิทธิ์ เวชชาชีวะ,นี่แหละที่น่าจะเป็นเหตุ ทำให้เจ้าหลักการตกอยู่ในภาวะกดดัน,จนต้องออกอาการเฮี้ยวเกินบท.,ทีมการเมือง
ตัดฉากกลับมาที่การเมืองไทยที่เผชิญวิกฤติแตกแยกมาแค่ 10 กว่าปี ถึงวันนี้ยังไม่มีวี่แววจะพูดจาภาษาเดียวกัน
ประชาธิปัตย์,พรรคร่วมรัฐบาล,อภิสิทธิ์ เวชชาชีวะ,ชวน หลีกภัย,วิเคราะห์การเมือง,เลือกตั้ง